РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3

от заседание на Комисия ”Професионална квалификация и 
информационни технологии”,
проведено на  07.02.2018 г.

Днес, 07.02.2018 г. /сряда/ от 16:20 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, инж. Мирослава Чирпъкова – началник отдел „ИООСВ“.

1.ОТНОСНО: Извлечение от пр. № 1/15.01.2018 г., т. 15, от заседание на Комисия по правни и институционални въпроси към Пленума на ВСС във връзка с измененията в Закона за юридическите лица в нестопанска цел и преминаването на регистрацията на юридическите лица с нестопанска цел от съдилищата към Агенцията по вписванията.

Комисия “Професионална квалификация и
информационни технологии”
Р Е Ш И :

1.1. Изпраща за сведение и изпълнение на окръжните съдилища писмо от изпълнителния директор на Агенция по вписванията относно осигуряване на техническа и организационна готовност на Агенция по вписванията и окръжните съдилища във връзка с измененията на Закона за юридическите лица с нестопанска цел (обн. ДВ.бр.74 от 20 септември 2016 г., в сила от 01.01.2018 г.) и преминаването на регистрацията на юридическите лица с нестопанска цел от съдилищата към Агенция по вписванията.

2.ОТНОСНО: Предоставяне на информация от проведените заседания на 11.01.2018 г. и 12.01.2018 г. на Работната група, създадена с решение на КПКИТ по пр. № 34/12.12.2017г.

Комисия “Професионална квалификация и
информационни технологии”
Р Е Ш И :

2.1. Изпраща на Комисия по правни и институционални въпроси протокол и приложения към него от заседанията на Работна група за преглед и актуализация на изготвени от ВСС нормативни актове в областта на електронното правосъдие, проведени на 11.01.2018 г. и 12.01.2018 г. по компетентност.
2.2. Дава съгласие за провеждане на периодични работни срещи на определените от комисията членове на Работната група до изчерпване необходимостта за изработване на промени в нормативните актове по Глава 18а от ЗСВ.

3.ОТНОСНО: Предложение от председателя на Апелативен съд гр. Варна за изграждане на система за електронен обмен на данни между апелативните съдилища и Агенция по вписванията.

Комисия “Професионална квалификация и
информационни технологии”
Р Е Ш И :
	
3.1. Изпраща на Агенцията по вписванията предложението от председателя на Апелативен съд гр. Варна за становище относно възможността за електронен обмен на данни между апелативните съдилища и Агенцията по вписванията.

					4.ОТНОСНО: Предложение от председателя на Районен съд гр. Несебър за достъп до данни за лица в НАИФ “Национален регистър на българските лични документи“, чрез АИС „Интегрирани справки“.

Комисия “Професионална квалификация и
информационни технологии”
Р Е Ш И :
	
4.1. Да се изпрати писмо до Министерство на вътрешните работи относно сключване на споразумение с ВСС за предоставяне на достъп на всички съдилища до базата данни на „Национален регистър на българските лични документи“.

5.ОТНОСНО: Писмо от Инспектората към ВСС за необходимостта от 110 /сто и десет/ лиценза за антивирусен софтуер.

Комисия “Професионална квалификация и
информационни технологии”
Р Е Ш И :

		5.1. Да се предоставят на Инспектората към ВСС необходимите 110 (сто и десет) лиценза за антивирусен софтуер от сключения договор за осигуряване на антивирусна защита на съдилищата и ВСС.
5.2. Изпраща решението по т. 5.1 на Главния инспектор на Инспектората към ВСС.

6.ОТНОСНО: Предоставяне на информация относно правно-информационни продукти.

Комисия “Професионална квалификация и
информационни технологии”
Р Е Ш И :

6.1. Приема за сведение писмото за предоставяне на информация относно правно-информационни продукти.

Допълнителни точки:

7. ОТНОСНО: Писма от Софийски градски съд и Окръжен съд – Пловдив, във връзка с указание към административните ръководители от  17.01.2018 г. на комисия „Бюджет и финанси“ към Пленума на ВСС.
При разглеждането на точката присъства Радостина Данаилова, по покана от Даниела Марчева, член на комисията.

Комисия “Професионална квалификация и
информационни технологии”
Р Е Ш И :

		7.1. Приема да изслуша Радостина Данаилова, зам.председател на Софийски градски съд, ръководител на Търговско отделение.
7.2. Приема информацията от съдия Данаилова, за сведение.

8. ОТНОСНО: Покана за участие в Конференция за еКодекс на 15 февруари 2018 г. в гр. Рим, Италия и информация относно планирано за 13 или 14 март 2018 г. посещение в София на Ернст Хенга, председател на експертната група по еКодекс към Съвета на ЕС.

Комисия “Професионална квалификация и
информационни технологии”
Р Е Ш И :

		8.1. Приема за сведение поканата за участие в Конференция за еКодекс на 15 февруари 2018 г. в гр. Рим, Италия.
8.2. Да се изиска информация от Министерство на правосъдието относно програмата на планираното за 13 или 14 март 2018 г. посещение в гр. София на Ернст Хенга, председател на експертната група по еКодекс към Съвета на ЕС.
8.3. Определя за участие в планираното посещение на Ернст Хенга в град София експертите от Д“ИТСС“ - Анелия Чомакова и Мирослава Чирпъкова.

ПРЕДСЕДАТЕЛ НА КОМИСИЯ ПО
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:   /п/

КАЛИНА ЧАПКЪНОВА